《赠林育长总戎》
明代·释今壁

曾将肝胆许先皇，一代英雄独擅场。帐底军声严细柳，剑光雄擅起韶阳。

风前校武旌旗壮，醉里寻僧竹院凉。能使笑谈清瘴海，九成台上月苍苍。

作者简介：今壁（？—一六九五），字仞千。东莞人。俗姓温。弱冠出世，习毗尼于鼎湖。闻天然禅师倡道雷峰，徒步归之。禅师一见知为法器，许以入室。清圣祖康熙七年（一六六八）元旦，与澹归禅师同日付嘱。三十四年（一六九五）冬，分座海云。未几示寂。清光绪《广州府志》卷一四一有传。